《登苏峰》
元代·王都中

平生僻好登仙山，紫翠缥缈三岫间。公馀杖策时一到，尘埃荡扫天风寒。

苍松□□老龙出，身到洞天人不识。遥看玉殿底虚皇，香雾丹霞绕琼室。

翠涛三吸赋玄言，何必研朱点《周易》。仙人舅氏空遗宅，楼阁玲珑倚苍石。

好是凭阑对月时，一江倒浸千峰碧。

作者简介：（?—1335）元福宁人，字元俞，自号本斋。世祖时以父荫，年十七即特授少中大夫、平江路总管府治中。僚吏以其年少而易之。殆都中遇事剖析中肯入理，皆不敢欺。后历仕四十余年，多有善政。累官至江浙行省参知政事。有诗集。